|  |  |
| --- | --- |
| **NAROČNIK** | |
| **Naziv in sedež** | **Luka Koper d.d.**  **Vojkovo nabrežje 38**  **6501 Koper** |
| **ID št. za DDV** | SI89190033 |
| **Matična številka** | 5144353000 |
| **Transakcijski račun** | SI56 1010 0000 0001 935 |
| **Telefon** |  |
| **E-pošta** |  |
| **Skrbnik okvirnega sporazuma** |  |
| **Podpisnik** | Dragomir Matić, predsednik uprave in Andraž Novak, član uprave |

in

|  |  |  |  |
| --- | --- | --- | --- |
| **DOBAVITELJ/STRANKA OKVIRNEGA SPORAZUMA/IZVAJALEC** | **Poslovodeči partner** | **Partner 2** | **Partner X** |
| **Naziv in sedež** |  |  |  |
| **ID št. za DDV** |  |  |  |
| **Matična številka** |  |  |  |
| **Transakcijski račun** |  |  |  |
| **Telefon** |  |  |  |
| **E-pošta** |  |  |  |
| **Skrbnik okvirnega sporazuma** |  | | |
| **Podpisnik** |  | | |

sklepata

|  |
| --- |
| **OKVIRNI SPORAZUM O DOBAVI ELEKTROINŠTALACIJSKEGA MATERIALA ZA INVESTICIJSKA IN VZDRŽEVALNA DELA NA ELEKTROENERGETSKI INFRASTRUKTURI V LUKI KOPER številka <številka okvirnega sporazuma>** |

1. člen

PODLAGA OKVIRNEGA SPORAZUMA

|  |  |
| --- | --- |
| **Oznaka javnega naročila, ki je podlaga za sklenitev okvirnega sporazuma** | JN 260/2017 - OKS 1, objava na portalu e-naročanje dne \_\_\_\_\_\_\_\_\_\_\_\_\_\_ pod številko \_\_\_\_\_\_\_\_\_\_ ter na portalu EU dne \_\_\_\_\_\_\_\_\_\_\_\_\_ pod številko \_\_\_\_\_\_\_\_\_\_\_\_\_\_. |

1. člen

PREDMET OKVIRNEGA SPORAZUMA

* + 1. Predmet okvirnega sporazuma je dobava materiala oziroma opreme za:

SKLOPI *(ustrezno označiti):*

SKLOP 1: SN razdelilniki oz. stikalni bloki in oprema

SKLOP 2: Energetski transformatorji

SKLOP 3: NN razdelilniki – stikalni bloki in oprema

SKLOP 4: SN in NN kabli ter kabelska oprema

SKLOP 5: Ostali elektroinštalacijski material in oprema

SKLOP 6: Svetlobna oprema (svetlobni stolpi, svetilke, sijalke in ostala oprema za razsvetljavo)

SKLOP 7: Telekomunikacijska oprema

* + 1. Vrsta, lastnosti, kakovost in opis predmeta pogodbe se opredelijo v vsakokratnem povabilu k oddaji ponudbe.
    2. Določila okvirnega sporazuma veljajo tudi za konkretna dobave, izvedena na podlagi konkretnih pogodb ali naročilnic v drugih fazah povpraševanja, v kolikor ni s konkretno pogodbo oziroma ob povpraševanju urejeno drugače.
    3. Ocenjena skupna končna pogodbena vrednost je 7.000.000 EUR brez DDV za štiri leta za vse sklope.
    4. Letna ocenjena vrednost po sklopih je:
       - Sklop 1: 250.000,00 EUR brez DDV
       - Sklop 2: 150.000,00 EUR brez DDV
       - Sklop 3: 200.000,00 EUR brez DDV
       - Sklop 4: 300.000,00 EUR brez DDV
       - Sklop 5: 300.000,00 EUR brez DDV
       - Sklop 6: 400.000,00 EUR brez DDV
       - Sklop 7: 150.000,00 EUR brez DDV.

1. člen

KONTAKTNI PODATKI ZA ELEKTRONSKA POVPRAŠEVANJA

**KONTAKTNI PODATKI OSEBE, KI BO SODELOVALA PRI ELEKTRONSKI DRAŽBI**

Dobavitelj v spodnjo tabelo vpiše podatke kontaktne osebe, ki bo sodelovala pri elektronski dražbi, in so potrebni za identifikacijo v sistem edrazbe.si. Naročnik bo na elektronski naslov kontaktne osebe posredoval vse informacije v zvezi s potekom elektronske dražbe. Šteje se, da je bilo kakršnokoli sporočilo v zvezi z elektronsko dražbo pravilno naslovljeno na dobavitelja, če je bilo poslano na spodnji elektronski naslov.

|  |  |
| --- | --- |
| **Ime in priimek** |  |
| **Organizacija in sedež** |  |
| **MOBILNI telefon** |  |
| **E-pošta** |  |

**KONTAKTNI PODATKI ZA IZVAJANJE II. FAZE POVPRAŠEVANJA**

Dobavitelj v spodnjo tabelo vpiše kontaktne podatke dobavitelja za prijavo v informacijski sistem (https://nakupi.okvirni.si/).

|  |  |
| --- | --- |
| **Ime priimek osebe, ki bo oddajala ponudbe** |  |
| **E-naslov naslov osebe, ki bo oddajala ponudbe** |  |
| **Mobilna telefonska številka osebe** (za potrebe avtentikacije in verifikacije dobavitelja), **ki bo oddajala ponudbe** |  |
| **E-naslov na katerega bo dobavitelj prejemal obvestilo o ustvarjenem povpraševanju v sistemu ter obvestila o izidu ter ostala relevantna obvestila** (lahko je enak e-naslovu kot zgoraj ali tudi več e-naslovov) |  |

*Dobavitelji vpišejo elektronsko pošto in mobilno (GSM) telefonsko številko, ki ju uporabljajo dnevno in imajo do njiju dostop ob vsakem času. Naročnik bo dobaviteljem s katerimi bo sklenil okvirni sporazum, preko zgoraj navedene elektronske pošte, posredoval uporabniško ime in geslo, s katerima bo dobavitelj lahko dostopal do informacijskega sistema za oddajo ponudb. Ob vsakokratni prijavi v informacijski sistem bodo dobavitelji na zgoraj navedeno mobilno (GSM) telefonsko številko prejeli SMS kodo, ki je potrebna za dokončno prijavo v informacijski sistem v katerem se bodo seznanili s povpraševanjem in oddali svojo ponudbo.* *Morebitno spremembo navedenih podatkov dobavitelj pravočasno sporoči naročniku in skrbniku informacijskega sistema.*

**IZVEDBA POVPRAŠEVANJ – ODPIRANJE KONKURENCE**

1. člen

IZVEDBENI POGOJI ODPIRANJA KONKURENCE V DRUGI – POGODBENI FAZI

* + 1. V okviru poglavja izvedba povpraševanj – odpiranje konkurence so vsi dobavitelji, s katerimi ima naročnik sklenjen okvirni sporazum in bodo vabljeni k oddaji ponudbe, opredeljeni kot ponudniki.
    2. Natančne količine storitev so za naročnika neugotovljive, zato bo naročnik okvirne količine opredelil v vsaki drugi (pogodbeni) fazi postopka.
    3. Naročnik se zavezuje, da bo vse ponudnike, s katerimi ima sklenjen okvirni sporazum pozval k predložitvi ponudb v vsakokratni drugi (pogodbeni) fazi postopka.
    4. Ne glede na izvedeno povpraševanje se naročnik ne zavezuje, da bo dejansko naročil blago, ki je navedeno v posamezni drugi fazi povpraševanja oz. da jih bo naročil v povpraševanju navedenih količinah.
    5. Naročnik bo druge (pogodbene) faze izvedel praviloma:
* za vsako konkretno dobavo ali
* za časovno obdobje, ki ga bo predvidel ob posameznem povpraševanju, skupaj s pričakovanim obsegom del v tem obdobju.
  + 1. V kolikor ni v posameznem povpraševanju drugače določeno, morajo biti v cenah zajeti vsi stroški, vključno s stroški transporta in dobave na sedež naročnika, razen DDV oziroma tudi DDV, če je tako opredeljeno v povpraševanju. Naročnik bo nato v tem obdobju oz. do izvedenega ponovnega povpraševanja blago naročal pri ponudnikih, ki bodo oddali popolno ponudbo in bodo izbrani na podlagi merila navedenega v tem okvirnem sporazumu oz. merila navedenega v povpraševanju.
    2. Naročila in s tem povezane dobave blaga bodo sukcesivne ali enkratne, odvisno od potreb naročnika, kar bo opredeljeno ob posameznem povpraševanju.
    3. Naročnik lahko ob posameznem povpraševanju določi finančna zavarovanja za resnost ponudbe in za dobro izvedbo pogodbenih obveznosti, kot tudi za odpravo napak v garancijski dobi.
    4. Ponudniki bodo morali v vsaki povpraševani drugi fazi ponuditi blago v skladu z naročnikovimi zahtevami.
    5. Ponudniki lahko v vsaki povpraševani fazi ponudijo drugo blago pod pogojem, da ustreza naročnikovim zahtevam.
    6. Naročnik lahko v posamezni drugi fazi zahteva, da mora ponujeno blago izpolnjevati določene zahteve, ter od ponudnikov zahtevati predložitev ustreznih dokazil, katalogov, vzorcev itn..
    7. V kolikor bodo ponudniki v drugi (pogodbeni) fazi ponudili istovrstno blago (isti proizvajalec in model), kot v predhodni ponudbeni fazi, bodo v povpraševanju podali samo ceno in navedbo ponujenega blaga. Predložitev dokazil v tem primeru ne bo potrebno, saj so le-ta že predložili v predhodni pogodbeni fazi povpraševanja.
    8. V kolikor pa bodo ponudili neko blago prvič (torej pri prvem povpraševanju ali pa drugo blago glede na pretekla povpraševanja), bodo morali na zahtevo naročnika predložiti tudi dokazila o ustreznosti, če ne bo izrecno opredeljeno drugače. Prav tako bo naročnik po potrebi zahteval tudi brezplačne vzorce.
    9. Naročnik lahko v upravičenih okoliščinah ponovno odpiranje konkurence v drugi fazi izvede tudi pred iztekom obdobja povpraševanja, za katerega je izvedel prejšnje povpraševanje. V takem primeru bo razloge (sprememba zakonodaje ipd.) za predčasno ponovno odpiranje konkurence tudi navedel v novem povpraševanju.
    10. Naročnik od ponudnika, s katerim ima sklenjen okvirni sporazum, pričakuje aktivno oddajo ponudb na posamezna povpraševanja.
    11. Ponudniki pošljejo svoje ponudbe v roku na naslov oz. na način, ki ga v povabilu opredeli naročnik.
    12. Po preteku roka naročnik sporoči ponudnikom najugodnejšega ponudnika ter najugodnejšo ponudbeno ceno.

1. člen

ELEKTRONSKO POVPRAŠEVANJE PREKO SPLETNE APLIKACIJE

* + 1. Odpiranje konkurence v drugi – pogodbeni fazi praviloma poteka v elektronski obliki preko v ta namen postavljenega informacijskega sistema. Naročnik v informacijskem sistemu ustvari povpraševanje, pri čemer opredeli predmet povpraševanja ter primeren rok za oddajo ponudb.
    2. Informacijski sistem s strani naročnika po elektronski pošti, ki jo navede ponudnik v okvirnem sporazumu, hkrati pošlje podatek o odprtem povpraševanju vsem ponudnikom, ki imajo z naročnikom sklenjen okvirni sporazum. Naročnik pri oddaji povpraševanja dokazuje zgolj, da je sporočilo zapustilo njegov informacijski sistem in ne odgovarja za to, da bo ponudnik dejansko prejel elektronsko sporočilo (ponudnik ima ob vsakem času v informacijskem sistemu možnost preveriti seznam odprtih povpraševanj). V informacijskem sistemu je vsakemu ponudniku ob istem času na voljo enak obseg informacij o aktualnih povpraševanjih.
    3. Ponudnik s podpisom okvirnega sporazuma izjavlja, da je seznanjen in soglaša, da naročnik upravlja oz. v naročnikovem imenu njegov pogodbeni obdelovalec, za potrebe elektronskega naročanja obdeluje v okvirnem sporazumu navedene osebne podatke za elektronsko oddajo ponudb (podatki iz 3. člena sporazuma).
    4. Morebitno spremembo v prejšnjem odstavku omenjenih podatkov ponudnik pravočasno sporoči naročniku in skrbniku informacijskega sistema. V nasprotnem primeru naročnik ne odgovarja oz. ne nosi posledic za vse posledice, do katerih pride ali bi lahko prišlo zaradi napačnih podatkov.
    5. Po preteku roka za oddajo ponudb lahko naročnik izvede odpiranje ponudb preko elektronskega sistema.
    6. Ponudba se v informacijski sistem (zaprt informacijski sistem glede na določila ZEPEP) oddaja v elektronski obliki. Ponudnik mora skrbno hraniti identifikacijske elemente in jih ne sme posredovati tretjim osebam. V primeru suma razkritja identifikacijskih elementov mora ponudnik takoj obvestiti skrbnika informacijskega sistema in naročnika, pri čemer se mu v najkrajšem času izda nove identifikacijske elemente (storitev se mu zaračuna po veljavni tarifi v kolikor ponudnik ne dokaže, da do razkritja ni prišlo z njegove strani – dokazno breme leži na strani ponudnika). Če ponudnik zahteva izdajo novih identifikacijskih elementov v času poteka postopka oddaje ponudbe, šteje ponudba, oddana na podlagi starih identifikacijskih elementov, za neveljavno. Če naročnik zaradi tega ne more uspešno zaključiti postopka in leži razlog preklica na strani ponudnika, ki je zahteval preklic, lahko naročnik izda naročilo naslednjemu najugodnejšemu ponudniku ali izvede nabavo na stroške ponudnika, ki je zahteval preklic (unovči dano zavarovanje za razliko škode, ki mu je zaradi preklica nastala).
    7. Vse komunikacije v informacijskem sistemu se beležijo v elektronski dnevnik. Šteje se, da je ponudnik s potrditvijo vnosa podatkov v informacijski sistem elektronsko podpisal svojo ponudbo (ta podpis šteje za lastnoročni podpis zakonitega zastopnika ali pooblaščenca ponudnika).
    8. Splošni pogoji uporabe informacijskega sistema so objavljeni na spletnih straneh sistema in zavezujejo vse uporabnike sistema. V primeru sprememb splošnih pogojev poslovanja začnejo spremembe veljati v desetih dneh po objavi. Ponudnik, ki se z vsebino splošnih pogojev poslovanja ne strinja, lahko poda naročniku pobudo za njihovo spremembo, v primeru naročnikovega neupoštevanja predlogov pa lahko prekine okvirni sporazum brez odškodninske obveznosti do naročnika.

1. člen

ELEKTRONSKA DRAŽBA

* + 1. Poseben način elektronskega naročanja je elektronska dražba.
    2. Naročnik lahko za posamezno povpraševanje v informacijskem sistemu definira zaprti ali odprti tip dražbe.
    3. Zaprti tip dražbe je vrsta možnosti oddaje ponudb, pri kateri lahko ponudnik, stranka okvirnega sporazuma, do roka za oddajo ponudb odda in spreminja svojo ponudbo, pri čemer pa mu vsebina ponudb drugih ponudnikov do preteka roka za oddajo ponudb ni znana.
    4. Odprti tip dražbe je vrsta možnosti oddaje ponudb, pri kateri mora ponudnik, stranka okvirnega sporazuma, ki želi participirati pri odprtem tipu dražbe, do roka za oddajo ponudb oddati ponudbo. Po preteku tega roka ponudnik vidi trenutno najnižjo ceno, vendar brez navedbe ponudnika, ki jo je podal. Ponudnik, ki je oddal ponudbo, ima od tega trenutka možnost nižanja svoje ponudbe do izteka dodatnega roka za nižanje cene (če ni drugače opredeljeno je to ena ura). Ponudnik v tem času lahko znižuje ceno svoje ponudbe, pri čemer mu je v vsakem času tega dodatnega roka za nižanje cene znana trenutna najnižja cena, brez navedbe ponudnika, ki jo ponuja. Ponudnik svoje cene v dodatnem roku ne more zviševati, temveč jo lahko zgolj zniža in sicer najmanj za znesek, kot ga opredeli naročnik v povpraševanju. Na enak način lahko naročnik opredeli najnižjo ceno tudi z obsegom sredstev, tako da zahteva da ponudniki navedejo ponujeno število kosov za določen znesek.
    5. Naročnik lahko oblikuje tudi drugačna pravila odprte dražbe (npr. tako da prve – zaprte – faze ni), temveč ponudniki do roka oddaje ponudb prosto vnašajo cene, pri tem pa ves čas vidijo trenutno najnižjo ceno, a brez navedbe kdo jo je predložil.
    6. Podrobnejši potek elektronske dražbe se uredi v sistemu elektronskih dražb, vendar mora naročnik v elektronski dražbi zagotoviti tako transparentnost postopka, ki je primerljiva z enim od opisanih postopkov v tem okvirnem sporazumu.
    7. Če naročnik ne opredeli drugače je najmanjši znesek nižanja 10 EUR. Če naročnik v informacijskem sistemu ne opredeli drugače, se dražba konča po izteku roka ali predčasno, če se trenutno najnižja cena ne spremeni več kot 10 minut (čas latentnosti).
    8. Po izteku roka za oddajo ponudb naročnik izbere ponudnika, ki odda najugodnejšo ponudbo, glede na merila, navedena v posameznem povpraševanju.

1. člen

KLASIČEN NAČIN IZVEDBE POVPRAŠEVANJA

1. Naročnik lahko povpraševanje vedno izvaja tudi pisno, preko telefaksa ali elektronske pošte, pri čemer se postopek smiselno prilagodi glede na tak način komuniciranja.
2. člen

MERILO ZA DODELITEV POSLA POSAMEZNEGA POVPRAŠEVANJA

IN IZVAJANJE POSLA S STRANI IZBRANEGA DOBAVITELJA

1. V kolikor ni ob posameznem povpraševanju drugače določeno je merilo najnižja ponudbena cena.
2. V primeru merila ekonomsko najugodnejša ponudba bo naročnik merilo konkretiziral v vsakokratnem povpraševanju.
3. V kolikor ni v konkretnem povpraševanju ali v splošnih pogojih (pri uporabi elektronskega sistema povpraševanja) določeno drugače, se v primeru enake ponujene cene kot najugodnejšo šteje ponudbo, ki je prva prispela v elektronski sistem oz. na naročnikov naslov.
4. Enako velja tudi v primeru doseženega enakega števila točk v primeru ekonomsko najugodnejše cene.
5. člen

POSEBNE SITUACIJE

* + 1. Če naročnik za posamezno povpraševanje ne prejme nobene ponudbe, je dolžan posebej skrbno preveriti ali razlog nepridobitve ponudb ne izvira iz njegove sfere (npr. objektivno nemogoče povpraševanje ali podobno). Ponudnik je kot strokovnjak dolžan naročnika čim prej opozoriti na morebitno objektivno absolutno nezmožnost izvedbe posameznega povpraševanja (možno je, da naročnik s posameznimi objektivnimi dejstvi ni seznanjen).
    2. Če naročnik ne pridobi nobene ponudbe in razlog nepridobitve ponudb ne izvira iz njegove sfere oz. pridobi nedopustne ponudbe, za tako konkretno naročilo ni več zavezan po temu sporazumu (naročilo lahko odda na trgu, vendar pod enakimi pogoji kot jih je predstavil v povpraševanju po tem sporazumu). Če naročnik spremeni pogoje neuspelega povpraševanja to šteje za novo povpraševanje.
    3. Naročnik se lahko v primeru, da ne dobi nobene ponudbe oz. nobene dopustne ponudbe, namesto za oddajo na prostem trgu odloči tudi za ponovitev postopka.

1. člen

PREVERITEV PONUDB

* + 1. V kolikor je to potrebno naročnik preveri resničnost in obstoj navedb v ponudbi in od ponudnikov zahteva predložitev ustreznih dokazil in/ali vzorcev.
    2. Ponudniki morajo navedena dokazila predložiti v roku, navedenem v zahtevi za dopolnitev oz. pojasnilo, katero naročnik posreduje pisno po pošti ali elektronsko.
    3. V kolikor ponudniki v navedenem roku pojasnil, dokazil in/ali vzorcev ne posredujejo pravočasno, naročnik takšno ponudbo označi za nedopustno.

1. člen

SPREMEMBA, PREKLIC IN ODLOČITEV O POVPRAŠEVANJU

1. Naročnik lahko kadarkoli do roka za oddajo ponudb v vsaki drugi fazi povpraševanja spremeni ali prekliče povpraševanje.
2. Naročnik spremembo ali preklic izvede na enega izmed naslednjih načinov: z obvestilom na spletni strani (na spletni strani, ki bo navedena v povabilu k oddaji ponudb), preko elektronske pošte, pisno po pošti ali preko sistema za elektronsko oddajo ponudb.
3. Naročnik mora omogočiti, da se imajo s spremembo ali s preklicem možnost seznaniti vsi povabljeni ponudniki.
4. Po preteku roka za oddajo ponudb preklic ali sprememba povpraševanja ni več mogoča. V tem primeru bo naročnik izdal odločitev o posameznem povpraševanju.
5. Naročnik odločitev o izidu posameznega povpraševanja izda v najkrajšem možnem času na enega izmed naslednjih načinov: z obvestilom na spletni strani (na spletni strani, ki bo navedena v povabilu k oddaji ponudb), preko elektronske pošte, pisno po pošti ali preko sistema za elektronsko oddajo ponudb.
6. Naročnik lahko z odločitvijo izbere eno, več ponudb ali zavrne vse ponudbe.

**NAROČANJE, ODZIVNI ČASI, PREVZEM IN DOBAVA BLAGA**

1. člen

NAČIN NAROČANJA

1. Naročnik bo naročal blago pri tistih dobaviteljih, ki bodo z odločitvijo za vsako posamezno drugo fazo izbrani kot najugodnejši, in sicer za enkratno dobavo ali za sukcesivne dobave v določenem obdobju, navedenem v povabilu k oddaji ponudb.
2. Cene na enoto in ponujeno blago bodo navedene v ponudbi za vsako drugo pogodbeno fazo povpraševanja.
3. Naročnik bo blago naročal praviloma pisno po elektronski pošti ali faxu.
4. Naročila lahko izvede tudi pisno po pošti.
5. V primeru nujnih dobav bo naročnik naročal blago tudi ustno po telefonu.
6. člen

DOBAVA

* + 1. V kolikor v posameznem povpraševanju oz. konkretni pogodbi ni drugače določeno se dobavitelj obvezuje, da bo naročniku dobavljal naročeno blago na zahtevano lokacijo v delovnem času naročnika.
    2. Dobavitelj je dolžan v zahtevanih rokih, dobaviti celotno količino naročenega blaga.
    3. Dobavitelj mora naročnika o nameravani dobavi obvestiti vsaj 2 delovna dneva pred izvedbo dobave. V obvestilu mora navesti uro možnega začetka dobave ter način dobave.
    4. Naročnik mora najkasneje v 1 delovnem dnevu po prejemu obvestila o dobavi dobavitelju potrditi ali zavrniti prevzem.

1. člen

PREVZEM

* + 1. Prevzem blaga se opravi z dobavnico/prevzemnim zapisnikom, ki jo/ga na podlagi pravilno izročenega količinsko in kakovostno ustreznega blaga ter spremljajočih dodatkov in listin, podpišeta skrbnika okvirnega sporazuma ali pooblaščenca obeh strank.
    2. Z dnem podpisa dobavnice/prevzemnega zapisnika je prevzem opravljen, razen pri naročnikovi zamudi, ko se šteje, da je prevzem opravljen z dnem zamude, če je dobava povsem pravilna. Na dobavnici/prevzemnem zapisniku morajo biti razvidne: številka pogodbe, količina in serijske številke artiklov.
    3. Dobavitelj mora hkrati z blagom in pravilno izpolnjeno dobavnico/prevzemnim zapisnikom ob prevzemu naročniku izročiti še:
       - podpisane in potrjene garancijske liste (za tehnično blago);
       - tehnično dokumentacijo in slovenska navodila za uporabo;
       - izjave o skladnosti v skladu z veljavno zakonodajo v slovenskem jeziku.
    4. Naročnik je dolžan vse napake in pomanjkljivosti, ki jih je odkril, javiti dobavitelju pisno ali po elektronski pošti. Dobavitelj je dolžan napake in pomanjkljivosti odpraviti takoj, če to ni možno, pa v primernem času.
    5. Blago, za katero se bo ugotovilo, da kakorkoli odstopa od navedb v dokumentaciji v zvezi z oddajo javnega naročila ali ponudbeni dokumentaciji, ali ni skladno z določili tega sporazuma in s specifikacijami, bo zavrnjeno, zaradi česar bo dobavitelj prešel v zamudo. Enako velja, če bo neskladnost ugotovljena za katerikoli dokument, ki bi moral biti blagu priložen. Zavrnitev bo označena na dobavnici/prevzemnem zapisniku.
    6. Če se izkaže, da dobava ponujenega blaga ni možna zaradi objektivnega razloga, ki nastopi po podpisu okvirnega sporazuma oz. po oddaji posameznega naročila, lahko naročnik okvirni sporazum brez kakršnihkoli obveznosti razdre, lahko pa sprejme nadomestno izpolnitev skladno s predpisi, ki urejajo obligacijsko področje, pri tem pa mora imeti nadomestno blago v vsakem pogledu enake ali boljše lastnosti.
    7. Naročnik bo prevzel samo blago, ki je bilo po končani izdelavi testirano po predpisih proizvajalca. Kakršnekoli spremembe na takem blagu lahko opravi dobavitelj le s soglasjem naročnika.
    8. Naročnik, ki v roku ni pripravljen prevzeti pravilno napovedanega blaga ali pa pravočasno ne odgovori na obvestilo dobavitelja, preide v zamudo. Prav tako preide v zamudo naročnik, ki ob dobavi ne podpiše predložene dobavnice/prevzemnega zapisnika.

1. člen

DOBAVA IZ TUJEGA SKLADIŠČA (KONSIGNACIJA)

* + 1. Naročnik lahko za določene vrste blaga zahteva dobavo materiala v skladišče naročnika brez prehoda lastninske pravice, t.j. prevzem materiala dobavitelja v skladišče naročnika ali na drugo vnaprej določeno lokacijo, brez prehoda lastninske pravice ali drugih koristi na tem materialu.
    2. Naročnik bo navedeno zahtevo, kot tudi blago, za katerega bo to zahteval in lokacijo dobave materiala navedel v samem povpraševanju oz. v konkretni pogodbi.
    3. Z vidika dobavitelja gre za prenos njegovih zalog materiala v tuje skladišče. Z vidika naročnika pa gre za prevzem tujih zalog, to je zalog v lasti dobavitelja, v njegovo skladišče oz. druge prostore, ki so naročniku na voljo.
    4. V primeru dobave, kot je določena v prvem odstavku tega člena, lastninska pravica preide na naročnika s trenutkom, ko naročnik material (delno ali v celoti) uporabi za izvajanje svoje dejavnosti.
    5. Naročnik se obvezuje, da bo material, ki je last dobavitelja in ki se bo nahajal v skladišču naročnika oz. drugi lokaciji, ki je naročniku na voljo, hranil kot dober gospodar.
    6. Naročnik je dolžan material dobavitelja skladiščiti tako, da je možno v vsakem trenutku ugotoviti lastništvo, dolžan pa je voditi tudi evidenco, iz katere je možno ugotoviti količino materiala na zalogi v skladišču v kapacitetah naročnika. Naročnik je dolžan po predhodni najavi dovoliti dobavitelju pregled dobaviteljevega materiala v skladišču naročnika oz. drugih določenih prostorih.
    7. Naročnik je odgovoren za primanjkljaj in poškodbe materiala, ki nastanejo v času od prevzema materiala do uporabe.
    8. Stroške prevoza materiala do skladišča naročnika nosi dobavitelj. Naročnik opravlja manipulacijska dela v zvezi s prevzemom, skladiščenjem in porabo materiala oz. krije vse pri tem nastale stroške.
    9. Dobavitelj je dolžan ob vsakokratnem prevzemu materiala v skladišče naročnika, skladiščniku naročnika izročiti interno dobavnico, ki jo podpišeta predstavnik dobavitelja in skladiščnik naročnika. Ta dobavnica ni podlaga za izstavitev računa.
    10. Količinski in kakovostni prevzem je naročnik dolžan opraviti takoj ob prejemu materiala. Morebitne prepoznane neskladnosti ter vidne in stvarne napake mora naročnik zapisati na dobavnico ob prisotnosti in s podpisom voznika ter sporočiti dobavitelju. Dobavitelj se obvezuje, da bo vsako reklamacijo rešil v čim krajšem času. Za skrite napake materiala dobavitelj začne jamčiti s trenutkom, ko naročnik material (delno ali v celoti) uporabi za izvajanje svoje dejavnosti.
    11. Naročnik dobavitelju pošlje obračun količin porabljenega materiala dvakrat na mesec (predvidoma vsakih štirinajst dni) oz. po potrebi. Obračun je osnova za izstavitev računa.
    12. Pogodbeni stranki lahko material ali količine sporazumno povečujeta ali zmanjšujeta, o čemer skleneta dodatek k pogodbi. Specifikacija novo določenega materiala ali količin je sestavni del novega dodatka.
    13. Inventurni popis količin se opravi v prisotnosti predstavnikov obeh pogodbenih strank.

1. člen

KONTROLA PROIZVAJALČEVIH ZMOGLJIVOSTI

* + 1. Predstavnik naročnika lahko v katerikoli fazi, na lastno zahtevo obišče dobavitelja oz. dobaviteljevega proizvajalca, v kolikor sam ni proizvajalec blaga, ki ga ponuja, da pregleda proizvajalčeva zmogljivosti proizvodnje blaga v skladu s tehnološkimi zahtevami iz specifikacij oz. v skladu z naročnikovimi zahtevami.
    2. Naročnik in dobavitelj se dogovorita glede roka obiska.
    3. Proizvajalec bo moral v tem primeru, v kolikor bo naročnik to zahteval, zagotoviti demonstracijo o možnosti proizvodnje zahtevane kakovosti in količine blaga v času, ki ga je dobavitelj ponudil oz. potrdil v svoji ponudbi.

1. člen

KONTROLA MATERIALA IN PREVZEM PRI KONTROLI

* + 1. Naročnik ima pravico zahtevati, kontrolo in prevzem materialov, ki bi pri proizvajalcu opravljala pooblaščena in neodvisna, za ta dela usposobljena ustanova v prisotnosti predstavnika dobavitelja in naročnika. Neodvisno ustanovo/ustanove izbere naročnik.
    2. Pooblaščena ustanova ima pravico kontrole in pregleda materiala, da ugotovi skladnost materiala z zahtevami razpisne dokumentacije in pogodbe.
    3. Kontrola s strani naročnika ne odvezuje proizvajalca oz. dobavitelja, da dobavi ustrezen material in ne odvezuje proizvajalca oz. dobavitelja od odgovornosti (garancije).
    4. Kontrola in prevzem materiala ali opreme se lahko vrši v proizvodnih obratih proizvajalca ali njegovih podizvajalcih ali na deponijskem prostoru dobavitelja.
    5. Ko je material pripravljen za pregled in prevzem, izvajalec ponudi termin prevzema naročniku. Naročnik ponujeni termin potrdi ali pa se z dobaviteljem dogovori za nov termin.
    6. Pri kontroli oz. prevzemu materiala pri proizvajalcu oz. njegovih podizvajalcih mora izvajalec poskrbeti za primerne prostore in opremo ter pomoč, da se lahko taka kontrola oz. prevzem materiala ali opreme nemoteno opravi.
    7. Proizvajalec mora pred pričetkom pregleda in prevzemom prevzemnemu organu predložiti plan zagotavljanja kontrole kakovosti. Predložiti mu mora dokumentacijo vseh kontrolnih postopkov, ki jih je sam izvedel pri proizvodnji in rezultate izvedenih kontrol.
    8. V kolikor se ob kontroli oz. prevzemu materiala, da le ta ni skladna z zahtevami razpisne dokumentacije in pogodbe, bo naročnik oz. pooblaščena ustanova ta material zavrnila. Dobavitelj je dolžan na svoje stroške material ali opremo zamenjati s skladnim oz. zavrnjenega usposobiti glede na zahteve razpisne dokumentacije in pogodbe.
    9. Po uspešno opravljeni kontroli in prevzemu materialov ali opreme pooblaščena ustanova prevzeti material označi s suhim žigom (ali na drug nedvoumen način) in za istega izstavi certifikat, ki ga skupaj z ostalo prevzemno dokumentacijo (kot so: zapisnik prevzema, atesti, merilni listi, grafikoni, itn.) preda dobavitelju, ki je dolžan to dokumentacijo hraniti in jo predati naročniku pri končnem prevzemu. Fotokopijo prevzemne dokumentacije pooblaščena ustanova preda istočasno tudi naročniku, po dobavi pri proizvajalcu kvalitativno prevzetega materiala ali opreme v državo naročnika. Naročnik kot prejemnik materiala ali opreme pregleda prejeti material ali opremo na gradbišču. Oz. v skladišču.
    10. V primeru kakršnekoli reklamacije materiala ali opreme le to izvede dobavitelj
    11. Za kvaliteto in količine materialov ali opreme odgovarja dobavitelj do predaje naročniku.
    12. Stroške dela pooblaščene ustanove krije naročnik.

**OBVEZNOSTI POGODBENIH STRANK**

1. člen

OBVEZNOSTI POGODBENIH STRANK

* + 1. Naročnik se obvezuje, da bo:
       - izpolnil vse predvidene obveznosti v roku in na predviden način;
       - zagotovil razpoložljivost potrebnih človeških, informacijskih in finančnih virov;
       - plačal naročeno in dobavljeno blago v dogovorjenem roku.
    2. Dobavitelj se obvezuje, da bo:
       - svoje naloge opravil strokovno in s skrbnostjo dobrega strokovnjaka;
       - izvajal svoje pogodbene obveznosti v dogovorjenem roku;
       - takoj pisno opozoril naročnika na okoliščine, ki bi lahko otežile ali onemogočile kvalitetno in pravilno dobavo;
       - z naročnikom sodeloval ter na njegovo zahtevo predložil dokazila o kakovosti blaga oziroma skladnosti z dokumentacijo v zvezi z oddajo javnega naročila;
       - omogočal ustrezen nadzor naročniku.
    3. Neutemeljena zavrnitev naročila ali odstopanje od naročenega načina dobave pomeni kršitev pogodbene obveznosti, zaradi katere lahko naročnik izvede kritni kup, razdre okvirni sporazum, uveljavi finančno zavarovanja za dobro izvedbo pogodbenih obveznosti, v primeru škode pa tudi zahteva odškodnino.
    4. Za potrebe izvajanje tega okvirnega sporazuma pogodbeni stranki uporabljata elektronsko komunikacijo (v okvirnem sporazumu navedeno e-pošto) in sta dolžni obe zagotoviti, da bodisi nasprotna stranka, bodisi nasprotni informacijski sistem potrdi vsak prejem tako dogovorjene poslovne komunikacije.

1. člen

ZALOGE

* + 1. V kolikor je v povpraševanju zahtevana obvezna dobaviteljeva stalna zaloga ponujenega blaga, mora dobavitelj v skladu s povpraševanjem ter specifikacijami in prilogami specifikacijam ves čas zagotavljati stalno zalogo v količini, navedeni v specifikacijah. Naročnik ima ves čas pravico pri dobavitelju preveriti izpolnjevanje navedene zahteve.
    2. V kolikor dobavitelj stalne zaloge nima v svojem skladišču, mora na zahtevo naročnika zagotoviti vse (morebitno soglasje lastnika itn.), da naročnik lahko izpolnjevanje te zahteve preveri.
    3. Zahtevano količino stalne zaloge mora dobavitelj zagotoviti najkasneje v roku 10 dni po podpisu pogodbe.
    4. V kolikor je v povpraševanju zahtevana konsignacijska zaloga mora dobavitelj v skladu s specifikacijami in prilogami k specifikacijam zagotavljati ustrezno konsignacijsko zalogo.
    5. Dobavitelj mora zahtevano količino konsignacijske zaloge dostaviti v skladišče naročnika v 10. dneh po podpisu pogodbe.
    6. V kolikor je v specifikacijah zahtevana stalna zaloga zaradi zagotavljanja dobave just-in-time, mora dobavitelj le-to zagotoviti.

1. člen

IZOBRAŽEVANJE

* + 1. Dobavitelj mora zagotavljati brezplačno izobraževanje s praktičnim in teoretičnim delom v minimalnem trajanju 5 ur za posamezni sklop.
    2. Naročnik bo v vsaki drugi (pogodbeni) fazi oz. v specifikacijah za drugo fazo opredelil, za katere sklope se zahteva izobraževanje.
    3. Brezplačno izobraževanje bo moral vedno ponuditi izbrani dobavitelj za blago, ki ga bo naročniku dobavljal.
    4. V kolikor je dobavitelj v času veljavnosti tega okvirnega sporazuma za ponujeno blago naročnika že brezplačno izobraževal, tega ni več dolžan ponuditi. V tem primeru mora ponuditi brezplačno izobraževanje le za morebitno drugo ponujeno blago, za katerega naročnika še ni izobraževal.
    5. Za navedeno izobraževanje naročnik ne priznava nobenih dodatnih stroškov.

1. člen

NASTOPANJE S PODIZVAJALCI

* + 1. Dobavitelj s podpisom te pogodbe potrjuje, da je seznanjen z definicijo pojma podizvajalec po ZJN-3.
    2. V kolikor dobavitelj pri izvajanju naročila nastopa s podizvajalci, se zavezuje, da bo z njimi sklenil pogodbe, v katerih bo natančno določena vrsta in obseg dela ter cena za opravljene storitve. Eventuelna neposredna plačila podizvajalcem se uredijo v skladu s 94. členom ZJN-3.
    3. Neposredno plačilo podizvajalcu zavezuje naročnika in glavnega izvajalca samo v primeru, če podizvajalec zahteva neposredno plačilo, v skladu z drugim in tretjim odstavkom 94. Člena ZJN-3.
    4. Če podizvajalec neposrednega plačila od naročnika ne zahteva, se glavni izvajalec že s to pogodbo zavezuje, da bo naročniku najpozneje v roku 60 dni od plačila končnega računa oziroma situacije poslal svojo pisno izjavo, da je poplačal vse podizvajalce, ki so neposredno povezani s predmetom javnega naročila in pisno izjavo podizvajalcev, da so plačilo prejeli.

**GARANCIJE ZA BLAGO, SERVIS IN ODRAVA NAPAK**

1. člen

GARANCIJE PRODAJALCA

* + 1. Za vse blago, ki bo predmet nabav, daje prodajalec garancijo za brezhibno tehnično delovanje v roku, ki je naveden v specifikacijah, ki so sestavni del pogodbe za konkretno dobavo oz. v konkretni pogodbi.
    2. Če ni drugače določeno, je garancijski rok 12 mesecev.
    3. Garancijski rok teče od dneva podpisa dobavnice. Dobavitelj je za dobavljeno blago naročniku dolžan izročiti tudi garancijske liste.
    4. Če je bilo blago v garancijskem roku zamenjano ali bistveno popravljeno, začne teči garancijski rok znova in je prodajalec dolžan izdati nov garancijski list.

1. člen

ODPRAVA NAPAK IN SERVIS

* + 1. Dobavitelj se zaveže, da bo za popravila dobavljenega blaga v času garancijskega roka nemoteno zagotavljal servis na lastne stroške na lokaciji uporabnika, vključno s prevoznimi stroški na posamezno lokacijo.
    2. Naročnik se zavezuje, da bo napako na dobavljenem blagu sporočil dobavitelju od ponedeljka do četrtka med 8:00 in 16:00 uro ter v petek med 8:00 in 14:00 uro.
    3. V kolikor odprava napake traja več kot je navedeno v konkretni pogodbi, je dobavitelj dolžan zagotoviti nadomestno blago enake ali boljše kvalitete.
    4. Če napake ni mogoče odpraviti na lokaciji je dobavitelj dolžan prevzeti blago z napako na sedežu naročnika.
    5. Če ni določeno drugače, je dobavitelj dolžan zamenjati opremo, če popravilo ni izvršeno v roku 45 dni ali če se napaka pojavi več kot 2-krat v 45 dneh.
    6. Vsi transportni in drugi stroški v zvezi s popravilom v času garancijskega roka bremenijo prodajalca.
    7. Servisni pogoji pričnejo teči z dnem dobave blaga.

1. člen

REZERVNI DELI

* + 1. Prodajalec se zavezuje, da bo v zakonskem roku od datuma zadnje dobave blaga (najmanj pa 5 let) zagotavljal nadomestne dele.
    2. V primeru neizpolnitve obveznosti iz prejšnjega odstavka je prodajalec dolžan naročniku oziroma uporabniku povrniti vse dodatne stroške in škodo, ki bi jih naročnik ali uporabnik zaradi tega utrpela.

**POGODBENA KAZEN IN ZAVAROVANJA**

1. člen

ZAMUDA IN POGODBENA KAZEN

* + 1. V primeru, da dobavitelj zamuja z dobavo blaga iz razlogov, ki niso na strani naročnika ter ne gre za opravičeno zamudo, je dolžan plačati pogodbeno kazen v višini 0,5% vrednosti konkretne pogodbe v EUR brez DDV (v kolikor ni sklenjene pogodbe pa ocenjene vrednosti naročila na podlagi prejete ponudbe) za vsak dan zamude pri posameznem povpraševanju vendar ne več kot 10% vrednosti pogodbene vrednosti v EUR brez DDV, v kolikor ni v posameznem povpraševanju določeno drugače.
    2. Pogodbeni stranki soglašata, da naročnik ni dolžan sporočiti dobavitelju, da si pridržuje pravico do pogodbene kazni, če je prevzel blago potem, ko je dobavitelj z njegovo dobavo zamujal.
    3. Če dobavitelj zamuja z dobavo toliko, da bi lahko naročniku nastala škoda ali da bi dobava izgubila pomen, lahko naročnik nadomestno blago naroči pri drugem dobavitelju na stroške zamudnika (pri tem uporabi dano zavarovanje dobre izvedbe pogodbenih obveznosti), lahko pa zahteva povrnitev dejanske škode ali razdre okvirni sporazum.
    4. Pogodbena kazen ali kritje za nadomestno blago se obračuna pri naslednjih izplačilih dobavitelju.
    5. Pogodbeni stranki soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavil po splošnih načelih odškodninske odgovornosti, neodvisno od uveljavljanja pogodbene kazni.

1. člen

FINANČNO ZAVAROVANJE ZA RESNOST PONUDBE

* + 1. Naročnik lahko ob posameznem povpraševanju od dobavitelja zahteva, da predloži finančno zavarovanje za resnost ponudbe (praviloma nepreklicno, brezpogojno bančno garancijo/kavcijsko zavarovanje ali bianco menico s pooblastilom za izpolnitev).
    2. Naročnik v tem primeru opredeli tudi vrsto, višino in veljavnost finančnega zavarovanja, ki ga lahko naročnik unovči v naslednjih primerih:
       - če ponudnik umakne ali spremeni ponudbo v času njene veljavnosti, navedene v ponudbi;
       - če ponudnik, ki ga je naročnik v času veljavnosti ponudbe obvestil o sprejetju njegove ponudbe:
         * zavrne sklenitev pogodbe ali ne sklene pogodbe v skladu s povpraševanjem;
         * ne predloži ali zavrne predložitev finančnega zavarovanja za dobro izvedbo pogodbenih obveznosti v skladu s pogodbenimi pogoji.
    3. Naročnik lahko finančno zavarovanje uveljavi brez predhodnega opomina, mora pa dobavitelja o tem, da ga je uveljavil, obvestiti elektronsko ali pisno po pošti.

1. člen

FINANČNO ZAVAROVANJE ZA DOBRO IZVEDBO POGODBENIH OBVEZNOSTI

* + 1. Naročnik lahko ob posameznem povpraševanju od dobavitelja zahteva, da predloži finančno zavarovanje za dobro izvedbo pogodbenih obveznosti (praviloma nepreklicno, brezpogojno bančno garancijo/kavcijsko zavarovanje ali bianco menico s pooblastilom za izpolnitev).
    2. Naročnik v tem primeru opredeli tudi vrsto, višino in veljavnost finančnega zavarovanja, ki ga lahko naročnik unovči v naslednjih primerih:
* če dobavitelj dobave ne opravlja v skladu z zahtevami okvirnega sporazuma in posameznega povpraševanja ali s specifikacijami;
* če naročnik razdre okvirni sporazum zaradi kršitev ali zamude na strani dobavitelja;
* če dobavitelj objavi nesolventnost, prisilno poravnavo ali stečaj;
* če dobavitelj krši zaupnost podatkov;
* če ob izteku veljavnosti obstoječega finančnega zavarovanja pred končnim prevzemom, ne predloži novega finančnega varovanja v ustrezni obliki, višini in roku trajanja;
* če dobavitelj naročniku pravočasno ne izroči finančnega zavarovanja za odpravo napak v garancijskem roku, v kolikor je le-to zahtevano;
* če dobavitelj brez dogovora z naročnikom odstopi od okvirnega sporazuma/posamezne pogodbe in razlogi za to niso na naročnikovi strani.
  + 1. Naročnik lahko finančno zavarovanje uveljavi brez predhodnega opomina, mora pa dobavitelja o tem, da ga je uveljavil, obvestiti elektronsko ali pisno po pošti.
    2. Če naročnikova škoda presega znesek finančnega zavarovanja, lahko naročnik zahteva razliko povrnitve nastale škode od dobavitelja v celoti.

1. člen

FINANČNO ZAVAROVANJE ZA ODPRAVO NAPAK V GARANCIJSKEM ROKU

* + 1. Če je v posameznem povpraševanju zahtevano zavarovanje za odpravo napak v garancijskem roku, mora dobavitelj ob predaji blaga v prevzem, kot pogoj za pravilno dobavo naročniku izročiti finančno zavarovanje za odpravo napak v garancijskem roku v zahtevani obliki, v višini in z veljavnostjo, kot je določeno v povpraševanju, ki ga lahko naročnik unovči v naslednjih primerih:
       - če dobavitelj v času garancije ne izvaja garancijskih obveznosti na način, opredeljen v tem okvirnem sporazumu;
       - če dobavitelj objavi nesolventnost, prisilno poravnavo ali stečaj.

1. V času trajanja garancijske dobe bo dobavitelj odpravil vse morebitne napake in nepravilnosti, ki bodo zaznane in bodo predstavljale razliko med dejanskim delovanjem in zahtevo iz specifikacij.
2. Naročnik lahko finančno zavarovanje uveljavi brez predhodnega opomina, mora pa dobavitelja o tem, da ga je uveljavil, obvestiti elektronsko ali pisno po.

**NAČIN PLAČILA TER KONČNE DOLOČBE**

1. člen

OBRAČUN IN PLAČILA

* + 1. Dobavitelji izstavljajo naročniku račune v roku osem (8) dni od dneva dobave, za vsako dobavo, v primeru sukcesivnih dobav pa lahko v dogovoru z naročnikom mesečno, na podlagi dobavnic, ki jih je ob dobaviteljevi pravilni izpolnitvi podpisal naročnik. Dobavitelji morajo na računu navesti št. Konkretne pogodbe oz. naročilnice, ki jo določi naročnik.
    2. Računu morajo predložiti izvod podpisane dobavnice in ostalo potrebno dokumentacijo, glede na vrsto posla.
    3. V kolikor naročnik to zahteva, mora biti račun v predpisani elektronski obliki (eRačun).
    4. Naročnik je dolžan posamezni račun plačati v roku 75 dni od dneva dobave, v kolikor ni v posameznem povpraševanju določeno drugače.
    5. Dobavitelj bo naročniku za dobavljeno blago, ki je predmet dobave iz tujega skladišča (konsignacija), naročniku izstavil račun v roku osmih (8) dni po prejetem obračunu porabljenih količin, ki ga naredi naročnik. Račun in priloge se izstavijo v obliki in na način, ki jo zahteva naročnik (praviloma elektronski obliki)
    6. V primeru zamude pri plačilu je naročnik dolžan plačati zakonske zamudne obresti za čas zamude.
    7. Dobavitelj lahko pogodbo razdre, če mu naročnik z zamudo pri plačilu povzroča večjo škodo ali, če je očitno, da naročnik v razumnem roku ne bo mogel plačati celotne kupnine. V primeru razdrtja pogodbe, stranki druga drugi takoj poravnata vse dolgovano po tej pogodbi, pogodbeno kazen, zamudne obresti in izkazano škodo. Uveljavljanje pogodbene kazni ne izključuje unovčitve finančnega zavarovanja, če je bilo predloženo.
    8. Če se naročnik ne bo v celoti strinjal z izstavljenim računom, ga bo v roku 8 dni po prejemu pisno in z obrazložitvijo v celoti zavrnil, dobavitelj pa je dolžan izstaviti nov račun z novim datumom. Plačilni rok prične teči z dnem, ko naročnik prejme in potrdi nov račun. Če dobavitelj v dogovorjenem roku ne prejme naročnikovega pisnega ugovora z navedbo razlogov za ugovor, se šteje, da je račun s tem dnem v celoti potrjen. Naročnik je v tem primeru dolžan plačati pogodbeno ceno z dobavljeno blago v roku, navedenem v tretjem odstavku tega člena, po dobavi, poteku dobavnega roka in prejemu pravilno izstavljenega dobaviteljevega računa.
    9. Naročnik lahko v dogovoru z naročnikom svojo obveznost poravna pred rokom zapadlosti, s čimer se mu za vsako začeto dekado (t.j. deset dni) predčasnega plačila prizna 0,5% popust, t.i. cassa-sconto na vrednost naročnikove obveznosti, ki se predčasno plača. Izvajalec se v takem primeru zavezuje izstaviti naročniku dobropis za višino cassa-sconta iz naslova predčasnega plačila.

1. člen

VIŠJA SILA

* + 1. Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank in ki jih stranki nista mogli predvideti ob sklepanju okvirnega sporazuma ter kakorkoli vplivajo na izvedbo pogodbenih obveznosti.
    2. Dobavitelj je dolžan pisno obvestiti naročnika o nastanku višje sile v dveh delovnih dneh po nastanku le-te.
    3. Nobena od strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

1. člen

POSLOVNA SKRIVNOST IN ZAUPNI PODATKI

* + 1. Pogodbeni stranki se zavezujeta, da bosta osebne podatke varovali v skladu z določili tega okvirnega sporazuma in veljavnim zakonom, ki ureja področje varstva osebnih podatkov.
    2. Pogodbeni stranki sta sporazumni, da vsi morebiti osebni ali drugi občutljivi podatki, do katerih bi prišli z izvedbo tega okvirnega sporazuma, predstavljajo poslovno skrivnost in se zavezujeta, da bosta vse podatke skrbno varovali in jih uporabljali izključno v zvezi z izvedbo tega okvirnega sporazuma.
    3. Dobavitelj je dolžan obvestiti svoje delavce, da lahko pri svojem delu pridejo v stik z zaupnimi podatki, pri delu z njimi pa morajo ti ravnati z največjo mero skrbnosti.
    4. Dobavitelj mora naročnika takoj obvestiti o vsakem disciplinskem ali drugem postopku zaradi kršitev delovnih obveznosti, ki ga je zoper svojega delavca sprožil v zvezi z izvajanjem del iz tega okvirnega sporazuma. Dobavitelj je dolžan na zahtevo naročnika nadomestiti delavca, če slednji izkaže, da je ravnal ali poskušal ravnati v nasprotju z določbami tega okvirnega sporazuma.
    5. Za dobavitelja, ki opravlja za naročnika pogodbene obveznosti, velja glede teh obveznosti enako strog način varovanja podatkov, kot jih ima naročnik.
    6. Obveznost varovanja podatkov se nanaša tako na čas izvrševanja okvirnega sporazuma, kot tudi za čas po tem. V primeru kršitve določb o varovanju poslovne skrivnosti, osebnih ali drugih občutljivih oziroma zaupnih podatkov naročnika, je dobavitelj naročniku odškodninsko odgovoren za vso posredno in neposredno škodo. Morebitna zloraba podatkov pa pomeni tudi kazensko odgovornost kršiteljev.
    7. Naročnik lahko pri izvedbi del na lokaciji od delavcev dobavitelja zahteva, da izkažejo seznanjenost z vsebino iz prvega odstavka tega člena. Delavec mora pri takem delu imeti pri sebi ustrezno pooblastilo dobavitelja, da lahko opravlja delo na lokaciji, kjer obstaja verjetnost, da bo prišel v stik z zaupnimi podatki.

1. člen

OSTALE OBVEZNOSTI POGODBENIH STRANK

* + 1. Pravice na produktih, ki niso last dobavitelja, se pa uporabljajo v okviru tega posla, dobavitelj prenese na naročnika v obsegu, v kakršnem jih je sam pridobil.

1. člen

PROTIKORUPCIJSKA DOLOČILA

* + 1. Pogodbeni stranki potrjujeta, da sta seznanjeni in se zavedata dejstva, da je predmetni okvirni sporazum ničen, če je ali bo v katerikoli fazi sklepanja ali izvajanja tega sporazuma kdo v imenu ali na račun ene pogodbene stranke predstavniku ali posredniku druge pogodbene stranke obljubil, ponudil ali dal kašno nedovoljeno korist za pridobitev posla po tem sporazumu, za sklenitev posla pod ugodnejšimi pogoji, za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je ali bo kateri koli pogodbeni stranki povzročena škoda ali pa je ali bo omogočena pridobitev nedovoljene koristi predstavniku ali posredniku katerekoli pogodbene stranke ali njegovemu predstavniku, zastopniku ali posredniku.
    2. Pogodbeni stranki se zavezujeta izogibanja vsakršnih ravnanj, ki bi povzročila ničnost okvirnega sporazuma po prejšnjem odstavku tega člena. Ta izjava predstavlja izjavo v skladu s predpisi o integriteti in preprečevanju korupcije.

1. člen

KONČNE DOLOČBE

* + 1. Okvirni sporazum se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki. Če katerakoli od določb tega okvirnega sporazuma je ali postane neveljavna, to ne vpliva na ostale določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.
    2. Za urejanje medsebojnih obveznosti in pravic, ki niso izrecno dogovorjene s tem okvirnim sporazumom, se uporabljajo določila zakona, ki ureja obligacijska razmerja in drugi predpisi, ki urejajo pogodbene odnose.
    3. S podpisom tega okvirnega sporazuma se dobavitelj strinja z objavo tega okvirnega sporazuma in javno dostopnih informacij javnega značaja iz tega sporazuma na nacionalnem portalu, namenjenem objavam o javnih naročilih, skladno z določbami zakona, ki ureja dostop do informacij javnega značaja in določbami pravilnika, ki ureja objave pogodb s področja javnega naročanja, koncesij in javno-zasebnih partnerstev.
    4. Pogodbeni stranki se dogovorita, da bosta poskušali vse spore iz tega okvirnega sporazuma rešiti sporazumno z neposrednimi pogovori med pooblaščenimi predstavniki obeh pogodbenih strank. V kolikor sporazum med strankama ne bi bil mogoč, se dogovorita, da bo o sporih iz okvirnega sporazuma odločalo stvarno pristojno sodišče po sedežu naročnika.
    5. Okvirni sporazum je sestavljen v štirih izvodih, od katerih prejme naročnik tri, dobavitelj pa en izvod.

|  |  |
| --- | --- |
| **Začetek veljavnosti** | **Konec veljavnosti** |
| Z dnem podpisa zadnje od pogodbenih strank. | Po preteku 4. let od pričetka veljavnosti oz. do porabe zagotovljenih sredstev. |
| **Predčasna odpoved okvirnega sporazuma** | |
| **Razlogi** | **Odpoved velja** |
| 1. Naročnik uveljavi finančno zavarovanje za dobro izvedbo pogodbenih obveznosti. | 1. Z dnem unovčenja finančnega zavarovanja. |
| 1. Neutemeljena zavrnitev naročila s strani dobavitelja, odstopanje od naročenega načina dobave ali nekvalitetno oziroma nepravilno opravljena dobava. | Ad 2, 3, 4, 5) Z dnem, ko dobavitelj prejme obvestilo o odpovedi okvirnega sporazuma. |
| 1. Dosežek maksimalne višine pogodbene kazni. |
| 1. Če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani dobavitelja pogodbe o izvedbi javnega naročila ali njegovega podizvajalca. |
| 1. V primerih določenih v 96. členu ZJN-3. |
| 1. Če naročnik za tekoče leto nima zagotovljenih finančnih sredstev. | 1. 2 meseca od prejema pisnega obvestila. |
| 1. Če naročnik ali njegov pooblaščenec izvede novo javno naročilo z istovrstnega področja, ali organ, pooblaščen za izvedbo skupnega javnega naročila za to področje, izvede javno naročilo, ki je po veljavni zakonodaji obvezujoče za naročnika. | 1. Z dnem pravnomočnosti novega javnega naročila. |
| 1. Če naročnik ne poravna zapadlih obveznosti. | 1. Po preteku 30 dni od obvestila naročniku. |
| 1. Zaradi kršitev pogodbenih obveznosti s strani nasprotne stranke, če kršitve ne prenehajo po opominu, poslanem pisno ali elektronsko. V primeru odstopa sta pogodbeni stranki dolžni poravnati medsebojne obveznosti iz tega sporazuma in nastalo škodo. | 1. Z dnem, ko nasprotna stranka prejme obvestilo o odpovedi okvirnega sporazuma. |
| 1. Dogovorno med obema strankama. | 1. Po poravnavi medsebojnih obveznosti iz okvirnega sporazuma. |

|  |  |  |
| --- | --- | --- |
| **Naročnik** |  | **Dobavitelj/Stranka okvirnega sporazuma/Dobavitelj** |
| Luka Koper d.d.  Vojkovo nabrežje 38  6501 Koper |  |  |
| Koper, dne |  | , dne |
| Podpisnik: Dragomir Matić, predsednik uprave |  | Podpisnik: |
|  |  |  |
| Podpisnik: Andraž Novak, član uprave |  |  |